b'\n_START_ARTICLE_\nRachel Bilson\n_START_SECTION_\nBiografi\n_START_PARAGRAPH_\nRachel Sarah Bilson bodde i Los Angeles i California i USA. Her vokste hun opp med moren, faren og sine eldre br\xc3\xb8dre. Barndommen var helt uten problemer og familien hennes behandlet henne som en prinsesse. Hun l\xc3\xa6rte seg i en tidlig alder hvordan man kan tvinne sine foreldre og s\xc3\xb8sken rundt lillefingeren og ble den lille, s\xc3\xb8te jenta man kunne ikke la v\xc3\xa6re \xc3\xa5 like. Da Rachel Bilson var rundt syv \xc3\xa5r gammel ble hun oppmuntret av sine foreldre (som er forfatter, produsent og regiss\xc3\xb8r) til \xc3\xa5 g\xc3\xa5 p\xc3\xa5 auditions. Dette f\xc3\xb8rte til at hun fikk sin f\xc3\xb8rste filmrolle i The Wring Guys. Siden da har hun opptr\xc3\xa5dt og v\xc3\xa6rt med i en rekke talent-konkurranser og skoleskuespill. _NEWLINE_Da Rachel begynte p\xc3\xa5 Notre Dame High School (her gikk ogs\xc3\xa5 bla. Kirsten Dunst og Michelle Trachtenberg), involverte hun seg sterkt i dramaklubben og under hennes siste skole\xc3\xa5r, bestemte hun seg for \xc3\xa5 fortsette med skuespill. Det var hennes store dr\xc3\xb8m \xc3\xa5 bli skuespillerinne. Etter hun hadde tatt eksamen, fikk hun med \xc3\xa9n gang en agent og dro p\xc3\xa5 en rekke auditions. Flere \xc3\xa5r senere, fikk hun sin f\xc3\xb8rste gjesterolle i 8 Simple Rules For Dating My Teenage Daughter og senere en i Buffy The Vampire Slayer. Etter dette ble Rachel spurt om hun ville g\xc3\xa5 p\xc3\xa5 audition for den amerikanske tv-serien The O.C. Hun var den aller f\xc3\xb8rste som pr\xc3\xb8vde seg som Summer Roberts, og ble kalt tilbake fire ganger f\xc3\xb8r hun fikk rollen. The O.C. var sp\xc3\xa5dd en lysende suksess allerede f\xc3\xb8r serien hadde premiere og da den endelig kom, i 2003, ble sp\xc3\xa5dommen bekreftet. Bilson har siden den gang ofte blitt omtalt i media og har allerede v\xc3\xa6rt med \xc3\xa5 pryde forsiden p\xc3\xa5 store moteblader som Zink, Stuff, ComsoGirl og YM. Hun var sammen med The O.C.-kollega Adam Brody i tre \xc3\xa5r. Forholdet tok slutt i desember 2006.'